Klasa: 612-03/25-01/01

Urbroj: 2181-111-01/25-428

Split, 29. rujna 2025.

Temeljem članka 42. Statuta Gradskog kazališta lutaka, članaka 12., 13., 14. i 17. Pravilnika o radu, te čl. 5. Pravilnika o načinu rada i unutarnjem ustrojstvu, Gradsko kazalište lutaka objavljuje

**NATJEČAJ**
**za radno mjesto** **GLUMAC LUTKAR III GRUPA**

1 izvršitelj/ica na određeno vrijeme uz probni rad do 6 mjesec

I. Uvjeti:

- završeni sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij iz umjetničkog područja, polje dramske umjetnosti, smjer lutkarstvo ili gluma,

- znanje jednog svjetskog jezika.

Kandidati su dužni uz vlastoručno potpisanu prijavu na natječaj (u kojoj je potrebno navesti ime i prezime, adresu stanovanja, broj telefona, e-mail) priložiti:

* životopis,
* dokaz državljanstva (domovnica ili osobna iskaznica),
* dokaz o odgovarajućem stupnju obrazovanja (svjedodžba)
* dokaz o znanju jednog svjetskog jezika (uvjerenje škole za strane jezike ili indeks).

Na natječaj se mogu prijaviti osobe oba spola. Izrazi koji se koriste u ovom natječaju, a imaju rodno značenje, koriste se neutralno i odnose se jednako na ženski i muški spol.

Isprave se prilažu u preslici, a izabrani kandidat predočit će dokumentaciju u izvorniku/ovjerenoj preslici.

Kandidati koji ostvaruju pravo prednosti pri zapošljavanju prema posebnim propisima, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju iz koje je vidljivo spomenuto, prema posebnom zakonu.

Kandidati koji se pozivaju na pravo prednosti pri zapošljavanju u skladu s člankom 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21, 156/23) te na pravo prednosti pri zapošljavanju osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21), koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja https://branitelji.gov.hr/zaposljavanje-843/843.

Kandidati koji se pozivaju na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijave se dostavljaju u roku od 8 dana od objave na adresu: **Gradsko kazalište lutaka, Tončićeva 1., 21 000 Split,** s naznakom „*za natječaj –* ***GLUMAC LUTKAR III GRUPA****“.*

Nepotpune i nepravovremene prijave, kao i prijave kandidata koji ne ispunjavaju formalne uvjete iz natječaja, neće se razmatrati.

Podnošenjem prijave na natječaj kandidati daju privolu Gradskom kazalištu lutaka da kao voditelj obrade osobnih podataka smije prikupljati, koristiti i obrađivati njihove osobne podatke isključivo u svrhu provedbe natječajnog postupka kao i objave obavijesti o rezultatima natječaja, u skladu s propisima koji uređuju zaštitu osobnih podataka.

Kandidati koji ispunjavaju uvjete propisane natječajem bit će pozvani na audiciju koju provodi audicijsko povjerenstvo na temelju čijih će se rezultata izvršiti konačni izbor kandidata. Za kandidate koji se ne odazovu pozivu na audiciju smatrat će se da su odustali od natječaja.

Program audicije bit će dostupan na uvid kandidatima koji ispunjavaju uvjete natječaja **i koji će biti pozvani na audiciju u prostorijama Kazališta, uz prethodnu najavu**, te će biti **dostavljen e-mailom uz poziv na audiciju.**

O rezultatima natječaja kandidati će biti obaviješteni objavom na službenoj web stranici Gradskog kazališta lutaka [www.gkl-split.hr](http://www.gkl-split.hr) u odjeljku O NAMA – Dokumenti- NATJEČAJI ZA RADNA MJESTA, sukladno čl. 10. st. 1. toč. 10. Zakona o pravu na pristup informacijama (NN 25/13, 85/15 i 69/22), u roku od 8 dana od isteka roka za donošenje odluke o izboru kandidata za radno mjesto. Dostava odluke smatra se obavljenom istekom osmog dana od dana objave odluke na internetskoj stranici. Kandidati koji su se pozvali na pravo prednosti bit će obaviješteni i sukladno odredbama zakona.

Natječajna dokumentacija vraća se na osobni zahtjev.

Objava: 1. listopada 2025.

Ravnatelj GKL-a:

Lucijan Roki